CELEX: 62020TN0663
Language: da
Date: 2020-10-30 00:00:00
Title: Sag T-663/20: Sag anlagt den 30. oktober 2020 — One Voice mod ECHA

11.1.2021   
            
            
               DA
            
            
               Den Europæiske Unions Tidende
            
            
               C 9/28
            
         
      Sag anlagt den 30. oktober 2020 — One Voice mod ECHA
      (Sag T-663/20)
      (2021/C 9/41)
      Processprog: fransk
      
         Parter
      
      
         Sagsøger: One Voice (Strasbourg, Frankrig) (ved advokat A. Ghersi)
      
         Sagsøgt: Det Europæiske Kemikalieagentur
      
         Sagsøgerens påstande
      
      
                  —
               
               
                  Det fastslås, at ECHA’s klageudvalg har anlagt et urigtigt skøn ved afvejningen mellem kosmetikforordningen og REACH-forordningen.
               
            
                  —
               
               
                  Det fastslås, at ECHA’s klageudvalg har tilsidesat bestemmelserne i REACH-forordningen.
                  Som følge heraf bør:
               
            
                  —
               
               
                  ECHA’s klageudvalgs afgørelse nr. A-009-2018 af 18. august 2020 annulleres.
               
            
                  —
               
               
                  ECHA tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Det første anbringende vedrører et urigtigt skøn ved afvejningen mellem kosmetikforordningen (1) og REACH-forordningen (2). Det er sagsøgerens opfattelse, at klageudvalget anlagde et urigtigt skøn af kosmetikforordningens artikel 18 som led i anvendelsen af REACH-forordningen og tilsidesatte det formål, der forfølges med kosmetikforordningen vedrørende dyreforsøg. Endelig er det sagsøgerens opfattelse, at ECHA ikke har kompetence til at foretage en bindende fortolkning af afvejningen mellem kosmetikforordningen og REACH-forordningen.
               
            
                  2.
               
               
                  Det andet anbringende vedrører en tilsidesættelse af bestemmelserne i REACH-forordningen. Sagsøgeren har i denne forbindelse navnlig gjort gældende, at REACH-forordningen opstiller princippet om, at dyreforsøg er forbudt, medmindre der ikke er andre løsninger. Klageudvalget har ikke kvalificeret en sådan undtagelse i den anfægtede afgørelse.
               
            
         (1)  Europa-Parlamentets og Rådets forordning (EF) nr. 1223/2009 af 30.11.2009 om kosmetiske produkter (EUT 2009, L 342, s. 59).
      
         (2)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1, og berigtigelse i EUT 2007, L 136, s. 3).